CELEX: 62017TA0324
Language: el
Date: 2022-03-30 00:00:00
Title: Υπόθεση T-324/17: Απόφαση του Γενικού Δικαστηρίου της 30ής Μαρτίου 2022 — SAS Cargo Group κ.λπ. κατά Επιτροπής [Ανταγωνισμός – Συμπράξεις – Αγορά αεροπορικών μεταφορών φορτίου – Απόφαση με την οποία διαπιστώνεται παράβαση του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας μεταξύ της Κοινότητας και της Ελβετίας περί αεροπορικών μεταφορών – Συντονισμός στοιχείων τιμολόγησης των υπηρεσιών αεροπορικών μεταφορών φορτίου (επίναυλος καυσίμων, πρόσθετα τέλη ασφαλείας, καταβολή συναφούς προμήθειας) – Ανταλλαγή πληροφοριών – Εδαφική αρμοδιότητα της Επιτροπής – Δικαιώματα άμυνας – Ισότητα των όπλων – Άρθρο 266 ΣΛΕΕ – Εξαναγκασμός από το κράτος – Eνιαία και διαρκής παράβαση – Ύψος του προστίμου – Αξία των πωλήσεων – Σοβαρότητα της παράβασης – Διάρκεια της συμμετοχής στην παράβαση – Ελαφρυντικές περιστάσεις – Ιδιαιτέρως περιορισμένη συμμετοχή – Επιβαρυντικές περιστάσεις – Υποτροπή – Πλήρης δικαιοδοσία]

23.5.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/23
            
         
      Απόφαση του Γενικού Δικαστηρίου της 30ής Μαρτίου 2022 — SAS Cargo Group κ.λπ. κατά Επιτροπής
      (Υπόθεση T-324/17) (1)
      
      (Ανταγωνισμός - Συμπράξεις - Αγορά αεροπορικών μεταφορών φορτίου - Απόφαση με την οποία διαπιστώνεται παράβαση του άρθρου 101 ΣΛΕΕ, του άρθρου 53 της Συμφωνίας για τον ΕΟΧ και του άρθρου 8 της Συμφωνίας μεταξύ της Κοινότητας και της Ελβετίας περί αεροπορικών μεταφορών - Συντονισμός στοιχείων τιμολόγησης των υπηρεσιών αεροπορικών μεταφορών φορτίου (επίναυλος καυσίμων, πρόσθετα τέλη ασφαλείας, καταβολή συναφούς προμήθειας) - Ανταλλαγή πληροφοριών - Εδαφική αρμοδιότητα της Επιτροπής - Δικαιώματα άμυνας - Ισότητα των όπλων - Άρθρο 266 ΣΛΕΕ - Εξαναγκασμός από το κράτος - Eνιαία και διαρκής παράβαση - Ύψος του προστίμου - Αξία των πωλήσεων - Σοβαρότητα της παράβασης - Διάρκεια της συμμετοχής στην παράβαση - Ελαφρυντικές περιστάσεις - Ιδιαιτέρως περιορισμένη συμμετοχή - Επιβαρυντικές περιστάσεις - Υποτροπή - Πλήρης δικαιοδοσία)
      (2022/C 207/31)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: SAS Cargo Group A/S (Kastrup, Δανία), Scandinavian Airlines System Denmark-Norway-Sweden (Στοκχόλμη, Σουηδία), SAS AB (Στοκχόλμη) (εκπρόσωποι: B. Creve, M. Kofmann, J. Killick και G. Forwood, δικηγόροι)
      
         Καθής: Ευρωπαϊκή Επιτροπή (εκπρόσωποι: A. Dawes και C. Vollrath, επικουρούμενοι από τον B. Doherty, barrister)
      
         Αντικείμενο
      
      Προσφυγή βάσει του άρθρου 263 ΣΛΕΕ με αίτημα, κατ’ ουσίαν, την ακύρωση της απόφασης C(2017) 1742 final της Επιτροπής, της 17ης Μαρτίου 2017, σχετικά με διαδικασία εφαρμογής του άρθρου 101 ΣΛΕΕ, του άρθρου 53 της Συμφωνίας ΕΟΧ και του άρθρου 8 της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας (Υπόθεση AT 39258 — Αερομεταφορές εμπορευμάτων), κατά το μέρος που αφορά τις προσφεύγουσες και, επικουρικώς, τη μείωση του προστίμου που επιβλήθηκε σε αυτές.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει το άρθρο 1, παράγραφος 1, στοιχεία ιε', ιστ' και ιζ', παράγραφος 2, στοιχεία ιε' και ιστ', παράγραφος 3, στοιχεία ιε' και ιστ', και παράγραφος 4, στοιχεία ιε', ιστ' και ιζ', της απόφασης C(2017) 1742 final της Επιτροπής, της 17ης Μαρτίου 2017, σχετικά με διαδικασία εφαρμογής του άρθρου 101 ΣΛΕΕ, του άρθρου 53 της Συμφωνίας ΕΟΧ και του άρθρου 8 της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας (Υπόθεση AT 39258 — Αερομεταφορές εμπορευμάτων), κατά το μέρος που κρίθηκε ότι οι SAS AB, SAS Cargo Group A/S και Scandinavian Airlines System Denmark-Norway-Sweden συμμετείχαν στο σκέλος της ενιαίας και διαρκούς παράβασης το οποίο αφορούσε την άρνηση καταβολής προμηθειών επί των επιναύλων.
               
            
                  2)
               
               
                  Ακυρώνει το άρθρο 1, παράγραφος 2, στοιχεία ιε' και ιστ', κατά το μέρος που κρίθηκε ότι συνέτρεχε παράβαση του άρθρου 101 ΣΛΕΕ σε σχέση με τα δρομολόγια από την Ταϊλάνδη προς την Ευρωπαϊκή Ένωση μεταξύ 20ής Ιουλίου 2005 και 14ης Φεβρουαρίου 2006 ως προς το σκέλος το οποίο αφορούσε την STC, καθώς και το άρθρο 1, παράγραφος 3, στοιχεία ιε' και ιστ', ότι συνέτρεχε παράβαση του άρθρου 53 της Συμφωνίας για τον ΕΟΧ σε σχέση με τα δρομολόγια από την Ταϊλάνδη προς την Ευρωπαϊκή Ένωση μεταξύ 20ής Ιουλίου 2005 και 14ης Φεβρουαρίου 2006 ως προς το σκέλος το οποίο αφορούσε την STC.
               
            
                  3)
               
               
                  Ακυρώνει το άρθρο 3, στοιχεία ιδ' έως ιη'.
               
            
                  4)
               
               
                  Το ποσό του προστίμου που επιβάλλεται στην Scandinavian Airlines System Denmark-Norway-Sweden ορίζεται σε 7 030 618 ευρώ, του προστίμου που επιβάλλεται στην SAS Cargo Group και την Scandinavian Airlines System Denmark-Norway-Sweden ως εις ολόκληρον ευθυνόμενες ορίζεται σε 5 937 909 ευρώ, του προστίμου που επιβάλλεται στην SAS Cargo Group, την Scandinavian Airlines System Denmark-Norway-Sweden και την SAS ως εις ολόκληρον ευθυνόμενες ορίζεται σε 6 314 572 ευρώ, του προστίμου που επιβάλλεται στην SAS Cargo Group και την SAS ως εις ολόκληρον ευθυνόμενες ορίζεται σε 29 045 427 ευρώ και του προστίμου που επιβάλλεται στην SAS Cargo Group ορίζεται σε 21 687 090 ευρώ.
               
            
                  5)
               
               
                  Απορρίπτει την προσφυγή κατά τα λοιπά.
               
            
                  6)
               
               
                  Η Ευρωπαϊκή Επιτροπή φέρει τα δικαστικά έξοδά της και τα τρία τέταρτα των δικαστικών εξόδων της SAS Cargo Group, της Scandinavian Airlines System Denmark-Norway-Sweden και της SAS.
               
            
                  7)
               
               
                  Η SAS Cargo Group, η Scandinavian Airlines System Denmark-Norway-Sweden και η SAS θα φέρουν το ένα τέταρτο των δικαστικών εξόδων τους.
               
            
         (1)  EE C 239 της 24.7.2017.